Diari Oficial de la Generalitat Valenciana


Sumari del DOGV 3870, del 03-11-2000 (2000/8115)

Bases de la convocatòria per a la provisió, per oposició lliure d'una plaça d'ajudant tècnic vacant en la plantilla d'aquest ajuntament.
----------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8115


Data del document
:   28-09-2000

Organisme emissor
:   Ajuntament d'Oliva

Tipus de document
:   Convocatòria

Descriptors 

:   * Oliva
    * concurs administratiu
    * administració local

Bases de la convocatòria per a la provisió, per oposició lliure d'una plaça d'ajudant tècnic vacant en la plantilla d'aquest ajuntament. [2000/S8115]
  
Base primera. És objecte d'aquestes bases la regulació del procediment selectiu i provisió en propietat d'una plaça d'ajudant tècnic de l'Ajuntament d'Oliva, vacant en la plantilla de personal laboral del mateix, en execució de l'oferta pública d'ocupació corresponent a l'any 2000, aprovada per acord de la Comissió de Govern en sessió de 8 de maig de 2000 i publicada en el Butlletí Oficial de la Província de València 122 de data 24 de maig de 2000 i en el Boletín Oficial del Estado número 136, corresponent al dia a 7 de juny de 2000.
  
Aquesta plaça s'integra en el grup de classificació C; escala d'administració general, subescala tècnica.
  
El lloc convocat s'adscriu a l'Àrea d'Urbanisme de l'Ajuntament d'Oliva.
  
El règim retributiu serà el corresponent al grup C, de classificació que estableix l'article 25 de la Llei 30/1984, de 2 d'agost, de Mesures per a la Reforma de la Funció Pública, amb les corresponents modificacions; nivell de complement de destinació 18, tipus d'específic A, codi retributiu (C18A) de la relació de llocs de treball, essent la retribució total anual de 2.713.013. pessetes.
  
Base segona. La jornada de treball i el règim d'horaris seran els establerts per als empleats públics en la legislació vigent, essent la jornada de treball actual de 37,5 hores en còmput setmanal.
  
Les funcions corresponents al lloc de treball que es convoquen seran les corresponents a la escala d'administració especial, subescala tècnica, a banda de les particularitats inherents a les matèries específiques que corresponguin a l'àrea o dependència on es destine.
  
També correspondrà a aquests llocs convocats, les funcions que , en el seu cas, s'especifiquen en la relació de llocs de treball de l'ajuntament, o les que directament els puguin ser assignades per l'Alcaldia.
  
L'aspirant que resultarà seleccionat es sotmetrà al règim d'incompatibilitats vigent.
  
Base tercera. Serà d'aplicació a la present convocatòria i bases de selecció de personal, els articles 23.2 i 103.3 de la Constitució Espanyola; la Llei 7/1985, de 2 d'abril; el Reial Decret Legislatiu 781/1986, de 18 d'abril; Reial Decret 364/1995, de 10 de març, pel qual s'aprova el Reglament General d'ingrés del personal al servei de l'administració General de l'Estat i de provisió de llocs de treball i promoció professional dels funcionaris civils de l'administració General de l'Estat, Llei 30/1984, de 2 d'agost, i modificacions posteriors d'aquesta; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana, Resolució de 20 d'octubre de 1993, del director general d'Administració Territorial i Organització de la Conselleria d'Administració Pública de la Generalitat Valenciana per la qual es publiquen les bases específiques i els exercicis i programes mínims que han de regir la convocatòria de les proves selectives d'accés als diferents grups de funcionaris de l'escala d'administració general de les entitats locals; així com la resta de disposicions aplicables.
  
De conformitat amb allò disposat en l'article 91.2 i concordant de la Llei 7/1985, articles 133 i 134 del Reial Decret Legislatiu 781/1986, Reial Decret 364/1995, de 10 de març, i article 22 de la Llei 30/1984, el procediment de selecció per a la provisió en propietat de la plaça convocada serà el d'oposició lliure.
  
Base quarta. Per poder prendre part en les proves selectives convocades, els interessats hauran de reunir, amb referència a l'últim dia del termini de presentació d'instàncies, els requisits següents:
  
Ser espanyol o nacional d'un dels estats membres de la Unió Europea, en els termes assenyalats en la Llei 17/1993, de 23 de desembre.
  
Tenir complits 18 anys el dia en què finalitze el termini de presentació d'instàncies.
  
Trobar-se en possessió de la titulació acadèmica mínima de Batxiller, Formació Professional de Segon Grau, o equivalent, o trobar-se en condicions d'obtenir-la en la data en què finalitze el termini de presentació d'instàncies. L'acreditació de l'equivalència de les diferents titulacions incumbirà, en tot cas, a l'aspirant, si així ho requereix l'ajuntament.
  
No patir cap malaltia o defecte físic que impedisca el desenvolupament de les corresponents funcions. Aquells que tingueren la condició de minusvàlids hauran d'acreditar, amb caràcter previ a l'inici del procediment de selecció, la seua aptitud en la forma determinada en l'article 38.3 de la Llei 13/1982, de 7 d'abril, i no seran admesos en cas contrari.
  
No trobar-se inhabilitat penalment per a l'exercici de funcions públiques.
  
No haver estat separat, mitjançant expedient disciplinari, del servei de l'administració de l'estat, autonòmica o local, o de qualsevol ens públic.
  
Tots els requisits enumerats en aquesta base s'hauran de posseir el dia de finalització del termini de presentació d'instàncies i tindre'ls en el moment de la firma del contracte de treball.
  
Base cinquena. Les instàncies sol·licitant prendre part en el procediment selectiu d'oposició lliure, en les quals els aspirants faran constar que coneixen i accepten les bases i que reuneixen els requisits esmentats en la base quarta, s'adreçaran al alcalde president d'aquesta corporació municipal, i podran fer ús del model normalitzat que, a tal efecte, es facilitarà de forma gratuïta en els Serveis d'Informació de l'Ajuntament.
  
Les instàncies es presentaran en el Registre General de l'Ajuntament d'Oliva, o en qualsevol de les formes previstes en l'article 38 de la Llei 30/1992, de 26 de novembre, durant el termini de 20 dies naturals, comptadors des de l'endemà de la publicació del corresponent extracte de la convocatòria en el Boletín Oficial del Estado (BOE).
  
A les instàncies s'acompanyarà, obligatòriament, per a poder ser admès al procés selectiu, la documentació següent:
  
Fotocòpia del document nacional d'identitat.
  
Resguard acreditatiu d'haver satisfet en la Tresoreria Municipal o mitjançant gir postal, la quantitat de 2.000 pessetes, en concepte de drets d'examen.
  
En cas de tenir la condició de minusvàlid, haurà d'aportar igualment document acreditatiu de la seua aptitud, així com escrit on s'especifique qualsevol tipus d'adaptació necessària a l'hora de la realització de les proves.
  
Base sisena. Dins dels 15 dies naturals següents a la data d'expiració del termini de presentació d'instàncies, l'Alcaldia aprovarà la llista provisional d'aspirants admesos i exclosos, que es farà pública en el Butlletí Oficial de la Província de València, tauler d'edictes de l'ajuntament, sense que siga necessària la notificació individual als aspirants. En aquesta resolució s'indicarà la composició del tribunal, el lloc, la data i l'hora del inici de les proves selectives. La publicació de la resolució determinarà els terminis a l'efecte de possibles impugnacions o recursos. Contra aquesta resolució es concedirà un termini de 10 dies per a reclamacions. Les reclamacions , si n'hi hagueren, seran acceptades o rebutjades en la resolució per la qual s'accepte la llista definitiva.
  
Els errors materials o de fet podran rectificar en qualsevol moment del procediment, d'ofici o a instància de la part interessada.
  
Base setena. El tribunal qualificador tindrà la composició que seguidament es detalla, i aquests actuaran tots amb veu i vot:
  
President: el de la corporació municipal, o regidor en qui delegue.
  
Secretari: el de l'ajuntament o funcionari en qui delegue.
  
Vocals:
  
- Un representant de la Generalitat Valenciana designat per l'Institut Valencià d'Administració Pública (Direcció General d'Interior).
  
Dos representants del personal laboral de l'Ajuntament d'Oliva, proposats pel Comitè d'Empresa.
  
L'enginyer tècnic industrial municipal.
  
Un regidor de la Comissió de Personal, Règim Interior i Seguretat Ciutadana.
  
La composició del tribunal serà predominantment tècnica i els vocals hauran de posseir titulació igual o superior a l'exigida per a l'accés a la plaça convocada; i no podrà formar part d'aquest el que, en els cinc anys anteriors a la publicació d'aquestes bases, haguera realitzat tasques de preparació d'aspirants a proves selectives d'accés a l'administració pública.
  
Les resolucions per les quals s'anomenen els membres del tribunal qualificador faran constar, necessàriament, la designació dels corresponents suplents. La composició concreta del tribunal qualificador es farà pública en el Butlletí Oficial de la Província de València i tauler d'edictes de l'ajuntament.
  
El tribunal qualificador no podrà constituir-se ni actuar sense la presència, d'almenys, més de la meitat dels seus membres, titulars o suplents, de forma indistinta, i serà necessària la presència, en tot cas, del president i del secretari o de qui legalment els substituesca.
  
Els membres designats per a formar part del tribunal qualificador hauran d'abstenir-se d'intervenir, i els interessats podran recusar-los en els casos i en la forma previstos als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El tribunal podrà disposar de la incorporació als seus treballs d'assessors especialistes quan les característiques o la dificultat de les proves ho requerisquen així, el quals col·laboraran amb el tribunal i tindran veu però no vot.
  
El tribunal esta facultat per a resoldre els dubtes que es presenten i adoptar els acord necessaris per al bon ordre de les proves.
  
Als efectes del que estableix l'article 33 Reial Decret 236/1988, de 4 de març, el tribunal qualificador tindrà la categoria tercera.
  
Base vuitena. Les proves de selecció no podran començar abans dels tres mesos des de la publicació de l'anunci de l'extracte de la convocatòria en el Boletín Oficial del Estado, ni podran celebrar-se després dels sis mesos des d'aquesta publicació.
  
Els aspirants seran convocats per a la pràctica de cada exercici en crida única. Tots aquells aspirants que, en el moment de començar les proves selectives, no es troben presents, o no compareguen, quedaran decaiguts en els seus drets a realitzar qualsevol prova selectiva, i quedaran eliminats del procediment.
  
Des de la total conclusió d'un exercici o prova i fins al començament de la següent transcorrerà un termini mínim de 72 hores i un màxim de 45 dies naturals.
  
Base novena
  
El procediment de selecció dels aspirants sols tindrà una fase, el d'oposició lliure, que comprendrà tres exercicis que després es detallaran. Els dos primers d'aquests tindran caràcter obligatori i eliminatori i es realitzaran pel mateix ordre en què s'indiquen, i resultaran eliminats aquells aspirants que no obtinguen en cada exercici la puntuació que en cadascun d'aquests s'indica.
  
El tercer exercici tindrà la consideració d'obligatori però no eliminatori, i es puntuarà entre 0 i 3 punts.
  
Primer exercici. Test objectiu teòric
  
De caràcter obligatori i eliminatori. Consistirà en respondre a una bateria de cinquanta preguntes, tipus test, amb tres o quatre respostes alternatives, de les quals una serà la correcta. El test es relacionarà amb el contingut del temari que s'incorpora a aquestes bases com annex.
  
Els aspirants podran considerar que han superat satisfactòriament la realització d'aquest primer exercici, de caràcter eliminatori, si obtenen una puntuació igual o superior a 5 punts, i conseqüentment els aspirants que obtinguen una puntuació inferior a 5 punts seran eliminats del procediment selectiu.
  
Els aspirants disposaran d'un termini màxim de seixanta minuts per a la realització d'aquest primer exercici, el tribunal qualificador atorgarà per cada pregunta encertada 0,20 punts i les contestacions errònies les penalitzarà amb 0,10 punts.
  
Segon exercici. Supòsits pràctics
  
També de caràcter obligatori i eliminatori.
  
Consistirà en la realització escrita dos supòsits pràctics, escollits a l'atzar, d'entre diversos que plantejarà el tribunal qualificador en sobre tancat, que versaran sobre activitats, funcions, serveis i comeses pròpies d'un ajudant tècnic en el camp de les instal·lacions:
  
Electricitat, aigua, climatització, calefacció i aigua calenta, enllumenat, gas, energies alternatives, aire comprimit, mesures correctores contra sorolls, vibracions i protecció contra incendis.
  
L'exercici pràctic podrà consistir en qualsevol dels següents tipus de treballs:
  
Tipus 1: Confecció d'una memòria valorada.
  
Tipus 2: Confecció d'un avantprojecte
  
Tipus 3: Confecció d'un informe i esquema sobre una instal·lació real
  
Tipus 4: Dibuixar (a escala, si escau), amb assistència d'ordenador un croquis i/o esquema proposats pel tribunal.
  
Els dos supòsits pràctics no podran versar sobre el mateix tipus de treball.
  
Per a la realització d'aquest exercici els aspirants disposaran d'un termini màxim de tres hores, i podran fer ús de material de consulta i de legislació.
  
Cadascun dels supòsits pràctics escollits pels aspirants per a la seua realització podrà incorporar diversos subapartats o subqüestions, respecte un enunciat base, i igualment podria estar combinat amb qüestions teòriques d'incidència en l'enunciat.
  
El tribunal qualificador puntuarà aquest exercici entre 0 i 20 punts. Cadascun dels supòsits pràctics puntuarà de 0 a 10 punts, i per a superar aquest segon exercici s'haurà d'obtenir un mínim de 10 punts. Per poder ser declarat apte haurà d'obtenir-se una puntuació mínima de 3 punts en supòsit de menor puntuació.
  
En la qualificació del supòsit pràctic el tribunal valorarà la neteja de l'escrit presentat, la concreció sintàctica i expressiva del text, la inexistència de faltes ortogràfiques, i fonamentalment les contestacions formulades pels aspirants, adequades a la normativa vigent.
  
Tercer exercici. Valencià
  
De caràcter obligatori però no eliminatori.
  
Consistirà en la traducció, per escrit, al valencià, d'un text administratiu escrit en castellà escollit a l'atzar entre diversos que facilitarà el mateix tribunal qualificador, durant un termini màxim de 20 minuts.
  
Aquesta traducció la puntuarà i valorarà el tribunal qualificador entre 0 i 3 punts, i es tindrà en compte la neteja del text, la concreció sintàctica de la traducció efectuada, el lèxic utilitzat, les faltes d'ortografia, accents, etc.
  
Base deu. Qualificació definitiva
  
Per a l'obtenció de la qualificació definitiva de cada aspirant, se sumaran les puntuacions obtingudes en tots i cadascun dels tres exercicis que integren la fase d'oposició, en la forma assenyalada en la puntuació per a cada exercici. Aquesta qualificació o puntuació definitiva determinarà l'ordre de classificació dels aspirants. El tribunal qualificador no podrà aprovar ni declarar que han superat les proves selectives un nombre d'aspirants superior al de places convocades.
  
En el supòsit de produir-se un empat en la puntuació total que afecte a aspirants que pugen tindré dret a l'obtenció de la plaça convocada, i als sols efectes de dirimir-lo es tindrà en compte la major puntuació obtinguda en el segon exercici de la fase d'oposició; si l'empat persisteix s'acudirà a la puntuació obtinguda en el primer, i tercer exercici, respectivament i per aquest ordre, i com a conseqüència d'aquesta vindrà determinat l'ordre definitiu de puntuació.
  
Les qualificacions dels aspirants es faran públiques el mateix dia en què s'acorden i s'exposaran en el tauler d'anuncis habilitat a l'efecte, o en els locals habilitats en els quals s'hagen estat desenvolupant les proves selectives.
  
Base onze
  
Finalitzada la qualificació dels aspirants, el tribunal farà pública la llista d'aprovats, per ordre de puntuació total obtinguda, no podent passar aquests del nombre de places convocades, és a dir, una, i elevarà aquesta relació, juntament amb la proposta de nomenament a l'Alcaldia als efectes que es procedesca al nomenament dels aspirants proposats.
  
Aquells aspirants que hagen superat tots i cadascun dels exercicis obligatoris i eliminatoris de l'oposició, i que com a resultat de l'ordre de puntuació total obtinguda, no hagen tingut dret a obtenció de la plaça convocada, es constituirà una borsa de treball, per a posteriors nomenaments en interinitat, per si fóra necessari el cobriment d'alguna plaça d'ajudant tècnic.
  
Correspon a l'Alcaldia el nomenament dels aspirants proposats en base a la proposta del tribunal qualificador que resultarà vinculant per a l'administració, sense perjudici que procedesca la seua revisió conforme disposa la Llei 30/1992, de 26 de novembre.
  
Base dotze
  
Els aspirants proposats, que conforme s'ha mencionat abans, mai podran excedir del nombre de places convocades, presentaran davant el Servei de Recursos Humans de l'Ajuntament d'Oliva, en el termini de 20 dies comptadors des de l'endemà de la publicació de la llista d'aprovats en el tauler d'edictes municipal, o si els exercicis no s'han celebrat en l'edifici de la casa consistorial, en les dependències que s'hagen habilitat a l'efecte, els documents acreditatius de reunir les condicions i requisits assenyalats per a poder optar a la plaça convocada, i en concret:
  
Certificació original de naixement estesa pel corresponent Registre Civil.
  
Còpia autenticada o compulsada de la titulació acadèmica mínima exigida per a poder participar en el procediment selectiu, o la que legalment siga equivalent.
  
Declaració jurada de no haver estat separat del servei de l'estat, administració autonòmica o local, mitjançant expedient disciplinari, ni de trobar-se inhabilitat penalment per a l'exercici de funcions públiques.
  
Declaració de l'interessat de no desenvolupar cap lloc o activitat en el sector públic delimitat en l'article 1 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, ni realitzar activitat privada que legalment resultara incompatible.
  
Certificat mèdic acreditatiu de no patir cap malaltia ni defecte físic que impossibilite l'exercici de les funcions corresponents, expedit en model oficial i per un facultatiu col·legiat competent.
  
Aquell que tinga la condició d'empleat públic estarà exempt d'acreditar documentalment aquells extrems i requisits ja demostrats per a l'obtenció del seu anterior nomenament, però haurà de presentar certificació original de l'òrgan administratiu de qui depenga per tal d'acreditar la seua condició i totes les circumstàncies que consten en el seu expedient personal.
  
Si dins del termini esmentat i llevat el cas de força major degudament justificat, per part de l'aspirant proposat no es presentara la documentació indicada o no reunira els requisits exigits, l'aspirant no podrà ser anomenat i quedaran anul·lades totes les seues actuacions, sense perjudici de la responsabilitat en què haguera pogut incórrer per falsedat en la instància. En aquest cas, i sempre i quan hagueren més aspirants que hagin superat tots els exercicis de l'oposició, s'entendrà de forma automàtica que la proposta de nomenament i provisió en propietat recauria en el següent aspirant amb major puntuació.
  
Base tretze
  
Complits tots els tràmits anteriors, l'aspirant anomenat haurà de subscriure el corresponent contracte de treball de caràcter fix, en el termini de 30 dies naturals comptadors des de l'endemà de la notificació del nomenament.
  
Base catorze
  
D'acord amb allò que assenyala l'article 14 de l'Estatut dels Treballadors, en el contracte de treball es pactarà un període de prova de tres mesos.
  
Finalitzat aquest i en el supòsit de superar-se satisfactòriament l'aspirant adquirirà la condició de fix en la plantilla de personal laboral de l'Ajuntament d'Oliva.
  
Base quinze
  
Contra la present convocatòria, bases i actes administratius que se'n deriven d'aquestes, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació íntegra d'aquestes bases en el Butlletí Oficial de la Província de València. Potestativament es podrà formular el recurs de reposició, davant el mateix òrgan que aprovà les bases i convocatòria, durant el termini d'un mes, comptador des de l'endemà de la seua aprovació.
  
En aquest últim cas, és a dir, si s'haguera interposat el recurs de reposició, i d'acord amb el que estableix l'article 116 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, no es podrà interposar el recurs contenciós administratiu fins que siga resolt expressament el de reposició o s'haja produït la desestimació presumpta del recurs de reposició interposat.
  
Contra els acords del tribunal qualificador que foren definitius, es podrà interposar recurs d'alçada en els casos i forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o qualsevol altre tipus de recurs o acció que estime pertinent en defensa dels seus drets.
  
Als efectes d'interposició de recurs d'alçada contra la proposta de nomenament d'aspirants aprovats pel tribunal qualificador, el termini per a la interposició d'aquest serà d'un mes, que es computarà a partir de la publicació de la llista d'aprovats en els taulers d'anuncis de l'Ajuntament d'Oliva.
  
Annex
  
Matèries generals
  
Tema 1.La Constitució Espanyola De 1978. Principis generals. Drets i deures fonamentals dels espanyols.
  
Tema 2. Les Corts Generals. El Govern.
  
Tema 3. L'Estatut d'Autonomia de la Comunitat Valenciana.
  
Tema 4. La llei; classes. El reglament; classes. Altres fonts del dret administratiu.
  
Tema 5. L'acte administratiu. Concepte. Elements de l'acte administratiu.
  
Tema 6. La Llei 30/1992, de 26 de novembre, modificada per la Llei 4/1999, de Règim Jurídic de les Administracions Públiques i del Procediment Administratiu Comú: en particular, drets dels interessats, dret d'accés a arxius i registres, registres. Fases del procediment administratiu general. El silenci administratiu.
  
Tema 7. El règim local espanyol. Principis constitucionals. Organització municipal. Competències. En particular funcions de l'alcalde, comissió de govern i ple de l'ajuntament derivades de la Llei 11/1999, de 21 d'abril.
  
Tema 8. La Llei de contractes d'administracions públiques. Procediment i forma d'adjudicació d'obres i serveis.
  
Tema 9. Les formes de l'acció administrativa. El foment. La policia administrativa. El servei públic.
  
Tema 10. Regim jurídic dels bens locals. Els bens de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició alineació. Administració, ús i aprofitament.
  
Matèries especifiques:
  
Tema 11. Xarxes de distribució en baixa tensió: tipus i/o modalitats; elements que les constitueixen; càlcul.
  
Tema 12. Xarxes de distribució en mitja tensió: tipus i/o modalitats; elements que les constitueixen; càlcul. Reglament de línies elèctriques aèries d'alta tensió.
  
Tema 13. Centres de transformació: i/o modalitats; elements que les constitueixen. Condicions tècniques i garanties de seguretat de les centrals elèctriques: reglamentació.
  
Tema 14. Electricitat: escomeses elèctriques: components; reglamentació estatal i autonòmica específica de la Comunitat Valenciana.
  
Tema 15. Electricitat: instal·lacions d'enllaç: components; reglamentació estatal y autonòmica específica de la Comunitat Valenciana.
  
Tema 16. Reglament electrotècnic de baixa tensió i instruccions tècniques complementaries.
  
Tema 17. Aigua potable: qualitat de l'aigua potable; sistemes de depuració d'aigua potable. Xarxes de distribució d'aigua potable: tipus de xarxes. Elements principals; normativa vigent.
  
Tema 18. Bombeig: d'aigua potable; d'aigües residuals i/o pluvials. Sistemes, equips i components
  
Tema 19. Enllumenat (d'àrees esportives, residencial, viari, d'interior, espectacular): sistemes; tipus i característiques dels llums; tipus y característiques de làmpades; equips auxiliars; consideracions econòmiques i funcionals. Fibra òptica
  
Tema 20. Estalvi energètic. La política d'estalvi i conservació de l'energia. Tarifes elèctriques
  
Tema 21. Energies alternatives per a la generació d'electricitat i aigua calenta sanitària: tipus o sistemes; consideracions econòmiques i funcionals.
  
Tema 22. Aïllament tèrmic i acústic: sistemes; coeficients de transmissió.
  
Tema 23. Sorolls i vibracions: normativa local (ordenança) y autonòmica.
  
Tema 24. Medi ambient: règim jurídic; competències municipals en matèria de medi ambient.
  
Tema 25. Contaminació atmosfèrica. Contaminació per afluents líquids. Residus sòlids. Impacte ambiental. Llei i reglament d'activitats qualificades.
  
Tema 26. Control i vigilància de les instal·lacions de residus municipals. Indústries de reciclat. Aprofitament de matèries primes per reciclat.
  
Tema 27. Climatització, calefacció i aigua calenta sanitària.
  
Tema 28. Seguretat i higiene en el treball.
  
Tema 29. El sector d'hidrocarburs líquids: generació i distribució
  
Tema 31. Gas: distribució; dipòsits de gas; instal·lacions interiors de gas
  
Tema 32. Aparells de pressió; instal·lacions frigorífiques; aparells elevadors; normativa.
  
Tema 33. Automòbils; tallers de reparació; inspecció tècnica de vehicles.
  
Tema 34. Protecció contra incendis: instal·lacions; normativa.
  
Tema 35. Normalització de productes industrials. Legislació bàsica i òrgans de normalització.
  
Tema 36. Règim d'instal·lació, ampliació i trasllat d'indústries. Contingut mínim en projectes d'indústries i instal·lacions industrials.
  
Tema 37. Redacció d'avantprojectes i projectes d'obra. Ple de clàusules generals i particulars.
  
Tema 38. Legislació sobre règim del sòl i ordenació urbana: competència urbanística municipal; la classificació del sòl.
  
Tema 39. Normativa vigent sobre llocs d'espectacles públics i activitats recreatives; normativa sobre inspeccions periòdiques de les instal·lacions en llocs de pública concurrència.
  
Tema 40. Parallamps: sistemes; components; legislació.